text: Efter afsløring af fusk: Kritik af politikere
  17 august 2011 kl. 14.16
  Efter TV Syd i flere dage har sat fokus på chaufførers snyd med kørehviletids-regler, får politikerne nu kritik af vognmandsbranchen.
  Derfor klatrede det socialdemokratiske folketingsmedlem Benny Engelbrecht fra Sønderborg i dag op i førehuset på en lastbil, for at lytte til chaufførernes kritik.
  Opfordringen lyder, at politikerne skal gribe mere effektivt ind over for de chauffører, der snyder, men samtidig skal lovgiverne heller ikke gå i for små sko og hænge sig i bagateller.
  Benny Engelbrecht kørte med Carsten Poulsen, der både er vognmand og chauffør i sit eget lille firma.
  Han sagde: Grib ind overfor snyd, men - han nævnte også overfor Benny Engelbrecht, at han en gang imellem bliver nødt til at sove i f.eks. Horsens, selvom han bor i Fredericia, fordi han er løbet tør for tid. Overtrædelser straffes nemlig strengt, uanset hvor små de er.
  Benny Engelbrecht lovede at se at se på alle detaljer.
  